માંસાહારી હોવું ઍ કોઇ ખોટી વાત નથી. દરેકનો પોતાના ભૌગોલિક વિસ્તાર પ્રમાણેનો ખોરાક હોય, ઍમાં ધર્મ પણ આડો ન આવી શકે. ઍટલે માંસનું ભક્ષણ કરવું ઍ સ્વાભાવિક છે, પણ આ ભક્ષણથી જીવતા જીવને અધકચરો મારી નાખવો, ઍ સદંતર ખોટું છે. સામાન્યરીતે જે તે પશુ કે પ્રાણીને મારી નાંખાયા પછી તેનાં માંસનું ભક્ષણ થતું હોય છે ઍ જ રીતે માછલીનું પણ ખરું. પણ હાલમાં ઍક સમાચાર મુજબ, ડીઆરઆઇ ઍટલે કે ડિરેકટરેટ અોફ રેવન્યુ ઇન્ટેલિજન્સે લગભગ નવ હજાર કિલો શાર્ક ફિન્સ (શાર્ક માછલીની પાંખ અને પૂછડીનો ભાગ)નો જથ્થો પકડાયો છે. આ જથ્થાની આશરે કિંમત ૨૨ કરોડ રૂપિયા થાય છે. આ જથ્થો ગેરકાયદેસર ઍટલા માટે ગણાય છે કે, માછીમારો કે શિકારીઅો જીવતી શાર્ક માછલીના ફિન્સ ઍટલે કે તેની પાંખ અને પૂછડીને કાપી નાખે છે, ને ત્યાર બાદ આવી ઘવાયેલી શાર્કને જીવતી (અધકચરી મરેલી) શાર્કને ફરી દરિયામાં છોડી દે છે. હવે પાંખ અને પૂંછડી વિનાની માછલીઅો તરી શકતી નથી ઍટલે તે દરિયાના તળિયે જઇ પડી રહે છે. તળિયે પડેલી હોવાથી તે ગૂંગળાઇ જાય છે અથવા માર્ગમાં તે અન્યનો કોળિયો બની જાય છે. આમ આવી ગેરકાયદેસર પ્રવૃત્તિ થાય છે ઍવી ખબર પડતાં મહારાષ્ટ્ર ડીઆઇઍ છાપો પાડયો હતો. તો વેરાવળના ગોડાઉનથી આ માલ પકડી લીધો હતો. શાર્ક ફિન્સ આંતરરાષ્ટ્રીય બજારમાં લગભગ ત્રણ હજાર રૂપિયે કિલોના ભાવે વેચાય છે. ચીન અને હોંગકોંગમાં આ ફિન્સનું સૂપ ઊંચી કિંમતે વેચાય છે. ફિન્સમાં બનતા સૂપના ઍક બાઉલની કિંમત લગભગ સો ડોલર આસપાસ (ઍટલે કે સાત હજાર રૂપિયા આશરે)માં વેચાય છે. ઍટલે ચાઇનીઝ અને વિયેટનામી ભોજનમાં તેનો સૌથી વધુ ઉપયોગ થાય છે. જ્યાં ઉપયોગ થતો હોય, તેનું ઉત્પાદન ત્યાં નહીંવત્ હોય તો સ્વાભાવિક તેની આયાત થવાની. આપણા દેશના દરિયાકિનારે માછીમારો છૂટથી આ માછલીઅોની ફિન્સ કાપી લે છે અને તેને સૂકી ચામડી, માછલીની અંદરનો સૂકો ભાગ… વગેરે લખાણ લખી, ગેરકાયદેસર આ જથ્થો વેચવામાં આવતો હતો. અચાનક સરકારને કોઇકે જાણ કરી, તો તેણે ગોઠવેલી વોચમાં આટઆટલો જથ્થો (ફિન્સનો) પકડાયો. હવે પર્યાવરણની સુરક્ષા વધુ સઘન બનાવવા માટે સરકારે દરિયાઇ કોસ્ટ ગાર્ડમાં વધારો કરવાનું નક્કી કર્યુ છે.